<classify> UMOJA wa Vijana wa Chama Cha Mapinduzi UVCCM Wilaya ya Kibaha Mjini mkoani Pwani umesema kuwa utawaandaa vijana kwa ajili ya kuwa viongozi bora ili kuepuka kuwa na viongozi wanaokwenda kinyume cha maadili.Hayo yalisemwa mjini Kibaha na Mwenyekiti wa Umoja huo, Azilongwa Bohari wakati wa uchaguzi wa Chipukizi katika wilaya hiyo na kusema bila ya kuandaa viongozi kunasababisha kuwa na viongozi ambao wanajihusiaha na vitendo mbalimbali ikiwa ni pamoja na ufisadi.Bohari alisema kiongozi bora anaandaliwa hivyo wao kama vijana wanaandaa viongozi wa baadaye wa Taifa wakiwa na weledi na maadili mema na kuifanya nchi kuwa na utawala bora.Chama Cha Mapinduzi ni chama bora tangu uhuru hivyo tunatarajia nyie kuwa viongozi wenye weledi hatutegemei nyie kuwa mafisadi, wezi na wala rushwa, msikubali bali mpambane kwa ajili ya maslahi ya umma na Taifa, alisema .Alisema CCM ina utaratibu kuandaa viongozi hivyo wataendelea kufanya hivyo ili kuifanya nchi iendelee kuwa na amani na utulivu kwani viongozi bora lazima watakabili changamoto.Alisema viongozi hao wanapaswa kuangalia changamoto zitatuliwe ngazi za juu kwani haiwezekani wawakilishi wao kuteseka kwani baadhi ya watoto wanabakwa, wanateswa na baadhi ya wazazi huwanyima haki za msingi. Mnapaswa kutoa taarifa ngazi za juu za changamoto na kuwa askari wa kupambana na matendo maovu msije mkawa wavuta bangi, wezi, walevi, wajeuri. Tukigundua tunakupeleka vyombo vya sheria kumsaidia Rais, alisema.Katibu Mwenezi wa CCM Kibaha Mjini, Elias Masenga alisema vijana wana nafasi kubwa ya kuwa viongozi kwani Rais John Magufuli ameonyesha imani kubwa kuwachagua wengi hivyo wanapaswa kujifunza toka ngazi za chini.Kwenye uchaguzi huo nafasi ya mweneyekiti ilichukuliwa na Ismail Bwando kwa kura 15 akifuatiwa na Mwanakombo Jumanne aliyepata kura 11 na Mtenge Juma aliyepata kura 8.Wajumbe sita wa chipukizi kuwakilisha ngazi ya mkoa ni Mwanakombo Jumanne aliyapata kura 30, Ally Omary kura 27, Asha Mwinshehe kura 27, Seif Moses kura 20 na Mwinshehe 15.Wajumbe wa Kamati ya Uendeshaji chipukizi wilaya ni Zainab Mwinshehe kura 29, Mwanakomb Jumanne23, Lucas Nyakarungu. Mwenyekiti huyo wa UVCCM, Bohari alitoa madaftari na kalamu kwa chipukizi hao ikiwa ni sehemu ya kuwahamasisha ili wapende kusoma.  <topic>: KITAIFA 